
ZAPISNIK
s 41. sjednice Vijeća Mjesnog odbora „Bartol Kašić“,
održane 23. siječnja 2025.  (četvrtak) u 18:30 sati
u prostoru MS „Bartol Kašić“, Selska c. 3



NAZOČNI ČLANOVI VIJEĆA:
Sabina Silić Lozančić, Toni Kaučić, Zoran Stajčić i Denis Stević 

NENAZOČNI ČLANOVI VIJEĆA:
Dora Slakoper i Sanja Kucan 

OSTALI NAZOČNI:
Roza Markoč, viša stručna referentica za rad tijela mjesne samouprave

Predsjedava: Zoran Stajčić, predsjednik Vijeća.
Vijećnici su materijale za 41. sjednicu zaprimili elektroničkim putem.

Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati te otvara 41. sjednicu Vijeća.  
Vijeće jednoglasno prihvaća tekst Zapisnika 40. sjednice. 
 
Jednoglasno je utvrđen slijedeći:

DNEVNI RED
1. Izvješće o radu VMO „Bartol Kašić“ za 2024. 
2. Program rada VMO „Bartol Kašić“ za 2025.
3. Povremeno korištenje prostora mjesne samouprave
· Klub liječenih alkoholičara Črnomerec
4. Informacije, pitanja i prijedlozi
· Informacija o osiguranju sredstava za aktivnost „Krajobrazno uređivanje u Vodovodnoj ulici“ iz Plana komunalnih aktivnosti u 2024.


Ad 1.	Izvješće o radu VMO „Bartol Kašić“ za 2024. 
Predsjednik informira nazočne o predmetu rasprave i odlučivanja.
U raspravi sudjeluju svi vijećnici. 
Vijeće jednoglasno donosi:

Izvješće o radu Vijeća Mjesnog odbora „Bartol Kašić“
za 2024. godinu

1. UVODNE NAPOMENE
Vijeće Mjesnog odbora „Bartol Kašić“ svoj je rad i djelovanje usmjerilo na razvoj 
mjesnog odbora, a na temelju Statuta Grada Zagreba, Poslovnika o radu Vijeća 
Mjesnog odbora „Bartol Kašić“ i Pravila Mjesnog odbora „Bartol Kašić“.
Osnovne djelatnosti bile su usmjerene na poboljšanje infrastrukturnih problema, 	donošenjem akata Vijeća i sudjelovanjem u donošenju odluka Vijeća Gradske četvrti 	Črnomerec te se vodilo računa o ispunjenju potreba građana obzirom na prioritete.



2. O RADU VIJEĆA
U svibnju 2021. godine održani su izbori za Vijeće Mjesnog odbora „Bartol Kašić“.
Dana 25. lipnja 2021. godine konstituiran je četvrti saziv Vijeća Mjesnog odbora 	„Bartol Kašić“. Koristeći podatke iz zapisnika sa sjednica Vijeća Mjesnog odbora „Bartol 
Kašić“ iskazujemo zbirne brojčane pokazatelje o osnovnim oblicima rada Vijeća 
Mjesnog odbora „Bartol Kašić“.

3. 	SJEDNICE VIJEĆA

3.1.	Održano sjednica Vijeća
	U 2024. godini ukupno je održano 10 sjednica Vijeća Mjesnog odbora „Bartol Kašić“.
            
3.2. 	Točke dnevnog reda
Ukupni broj točaka dnevnog reda na svim sjednicama Vijeća Mjesnog odbora „Bartol
Kašić“ u 2024. godini je 58, odnosno prosječno 5,8 točaka dnevnog reda po sjednici
Vijeća.

3.3.	Trajanje sjednica Vijeća
Ukupno vrijeme trajanja sjednica Vijeća Mjesnog odbora „Bartol Kašić“ u 2024. 
godini je 70 sati, odnosno prosječno trajanje svake sjednice je 50 minuta.

3.4.	Prisutnost članova Vijeća sjednicama
Prisutnost članova Vijeća Mjesnog odbora „Bartol Kašić“ sjednicama Vijeća u 2024.
godini je u prosjeku 5 od 7 članova Vijeća.

3.5. 	Hitni sazivi sjednica i dopunske točke Dnevnog reda
Nije bilo sazvanih sjednica po hitnom postupku u 2024. godini.
	Bilo je ukupno 9 dopunskih točaka dnevnog reda u 2024. godini.

3.6. 	Rezultat rada Vijeća
	Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda. 	Ukupni broj akata donesenih na sjednicama Vijeća Mjesnog odbora „Bartol Kašić“  u 2024. godini je 53.

3.7.     Kvaliteta odlučivanja na sjednici Vijeća
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda. 	Prosječni broj članova Vijeća Mjesnog odbora „Bartol Kašić“ koji su sudjelovali u raspravi po pojedinoj točci dnevnog reda u 2024. godini je 5, odnosno svi prisutni vijećnici su sudjelovali u raspravi.
	Točaka dnevnog reda koje su usvojene jednoglasno na sjednicama Vijeća Mjesnog odbora „Bartol Kašić“ u 2024. godini je ukupno 58.

3.8.      Redovitost pozivanja na sjednice Vijeća
	Na sjednice Vijeća Mjesnog odbora „Bartol Kašić“ pozivaju se predstavnici Vijeća Gradske četvrti Črnomerec kada je njihovo prisustvovanje neophodno.

3.9.      Prisustvovanje građana ili grupe građana sjednicama Vijeća
	Na sjednicama Vijeća Mjesnog odbora „Bartol Kašić“ u 2024. nisu sudjelovali građani.
	
3.1.1.  Radna tijela Vijeća
	Vijeće Mjesnog odbora „Bartol Kašić“ osnovalo je radna tijela s ciljem poboljšanja   
            kvalitete i racionalnosti odlučivanja na sjednicama Vijeća.
   Radna tijela Vijeća Mjesnog odbora „Bartol Kašić“ su: Mandatno povjerenstvo.

3.1.2.  Predsjednik Vijeća
	Dužnosti predsjednika Vijeća definirane su odredbama Poslovnika o radu Vijeća Mjesnog odbora „Bartol Kašić“ (članak 21.) i te odredbe predstavljaju temelj za prikaz kvantitativnih pokazatelja o aktivnostima predsjednika Vijeća.
	Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora „Bartol Kašić“, odnosno predsjednik Vijeća, daje mišljenje Vijeću Gradske četvrti Črnomerec u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Črnomerec.

3.1.3.   Potpredsjednik Vijeća
	Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora „Bartol Kašić“ (članak 22.)

3.1.4.  Članovi Vijeća
	Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora „Bartol Kašić“.

4.        SADRŽAJ RADA VIJEĆA
	Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Črnomerec za 2025. godinu.

5.        ZAKLJUČNE OCJENE
	Vijeće Mjesnog odbora „Bartol Kašić“  svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Ad 2. Program rada VMO „Bartol Kašić“  za 2025.
Predsjednik informira nazočne o predmetu rasprave i odlučivanja.
U raspravi sudjeluju svi vijećnici. 
Vijeće jednoglasno donosi:

P R O G R A M   R A D A
VIJEĆA MJESNOG ODBORA „BARTOL KAŠIĆ“
ZA 2025.  GODINU


I. POLAZNE OSNOVE

                Djelovanje Vijeća Mjesnog odbora „Bartol Kašić“ (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta i izgradnje novih;
3. uređenja postojećih parkova i zelenih površina;
4. izgradnjom prostora za društvene potrebe;
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2025. godini, želi ostvariti sljedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2025. godine, u naznačenim rokovima, raspraviti i donijeti odgovarajuće akte, naročito o sljedećim pitanjima;

1. Donošenje Financijskog plana za 2026.  

2. Plan malih komunalnih akcija 2026. 

3. Godišnji izvještaj o izvršenju Financijskog plana za 2024.

4. Pratiti realizaciju Plana komunalnih aktivnosti i Programa održavanja komunalne infrastrukture  

5. Raspravljati i donositi zaključke na osnovi zahtjeva građana 

6. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
                                                              
7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA
                Vijeće će, osim navedenog, tijekom 2025. godine, raspravljati i o drugim pitanjima koja sukladno Statutu Grada Zagreba, ocijeni značajnim. 




Ad 3. Povremeno korištenje prostora mjesne samouprave
· Klub liječenih alkoholičara Črnomerec
Predsjednik informira nazočne o predmetu rasprave i odlučivanja.
U raspravi sudjeluju svi vijećnici. 
Vijeće jednoglasno donosi:

Z A K LJ U Č A K
o korištenju prostora

1. Klubu liječenih alkoholičara Črnomerec, odobrava se  povremeno korištenje prostora u objektu koji koristi Mjesni odbor „Bartol Kašić“, Selska cesta 3,
svaki ponedjeljak u mjesecu od 15:00 – 16:30 sati.

2.  Prostor  iz točke 1. ovog zaključka , koristiti će Klub liječenih alkoholičara Črnomerec
      bez naknade.

3. Klub liječenih alkoholičara Črnomerec  obvezuje se postupati s pažnjom dobrog 
     gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu promet civilnu zaštitu i sigurnost izdati će odobrenje o korištenju, a u skladu sa ovim zaključkom.


Ad  3. Informacije, pitanja i prijedlozi
           
           Vezano za anketu o deficitarnim obrtničkim zanimanjima, vijećnici su naveli slijedeća 
            zanimanja: urar, tapetar, električar i auto električar.
            
            Vijećnica Sabina Silić ukazuje na prometni problem koji će nastati kada se usele stanari u 
            stambenu zgradu koju gradi Mešić com d.o.o. Pita gdje će biti izlaz iz garaže, u ulici
            Ivana Cankara ili na Prilaz baruna Filipovića? 
           
 Da li će u dijelu Cankareve ulice gdje je posađen drvored Ginko stabala uz tvornicu 
„Teva“,  umjesto drvoreda Ginka biti treća prometna traka? 

Da li imamo informaciju vezano za zaključak VMO-a za uklanjanje kontejnera za smeće
u Ulici Željka Maričića koji zauzima dva parkirna mjesta ispred Klinike za tumore?
          
Prilog: 
· Podružnica Čistoća, Sektor za odvoz otpada – Ul. Željka Maričića, privremeno odlaganje komunalnog otpada, odgovor dostavlja se

Sjednica je završila u 19:20 sati.

KLASA: 024-08/25-003/162
URBROJ: 251-13-11-3/03-25-2
Zagreb, 23. siječanj 2025.

								           Predsjednik Vijeća 
    								   Mjesnog odbora „Bartol Kašić“	

	    								   Zoran Stajčić

